VS002256
Datum: 2004-10-13T02:00:00.000+02:00
datum_sodbe_i_stopnje: 2011-02-17T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 2.600 EUR
opombe: II Ips 30/2012. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 3.200 EUR, na 2.600 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Mlada.

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3, je presegla običajne meje.

Stanje je trajalo 39 mesecev (od 13. 10. 2004 do 13. 1. 2008).

Stanovanjska hiša v kateri je živela tožnica s starši je:

    od ceste oddaljena 10 m, na cesto gledajo najpomembnejši dnevni bivalni prostori in tožničina spalnica,

    v neposredni bližini so zaradi semaforja in ostrega ovinka posebej hrupno zavirali in speljevali tovornjaki; dodaten hrup je povzročala tudi vožnja vozil čez udarne jame.

## Kršitev drugih pravic osebnosti

2.600 EUR Kršitev pravice do zdravega življenjskega okolja.

Tožnica je živela v hiši staršev, ki se nahaja ob cesti G1-3, 9 mesecev in bila zaradi brezposelnosti v tem času ves čas izpostavljena imisijam. Po selitvi se je 30 mesecev vračala doma vsak dan zaradi pomoči pri delu na kmetiji, odsotna je bila le med vikendi in ponoči. Zaradi hrupa ni mogla spati, si odpočiti, bila je razdražljiva, nervozna, čez dan je bila utrujena. Oken v hiši ni bilo mogoče normalno odpirati in prezračiti hiše. Ni bilo mogoče gledati televizije in poslušati radia pri normalni jakosti. V času, ko je hodila delat na kmetijo se je bala, da jo bo pri molži in hranjenju kaka žival poškodovala. Tudi živina je bila namreč zaradi hrupa nemirna. S traktorjem je bilo težko priti do njive, saj je bil izvoz oziroma uvoz od hiše na cesto zaradi gostega prometa otežen.

---

OZ člen 179